André Dziezuk

Den André Dziezuk, gebuer 1966 zu Diddenuewen"Le compositeur fait son cinéma." l'Est Républicain du 25 janvier 2015., ass e franséische Museker a Filmmusek-Komponist.

 Wierk 

No sengem Studium um Metzer Conservatoire huet hien e Capes a Musikologie gemaach, a war duerno eng 20 Joer Museksprof. No der klassescher Musek huet hie sech virun allem fir den Jazz begeeschtert. Zesumme mam Marc Mergen huet hien 1994 d'Band Lingo gegrënnt.

Éischter duerch Zoufall gouf de Frédéric Fonteyne op si opmierksam an huet s'engagéiert, d'Musek fir säi Film Une liaison pornographique ze schreiwen. Dono hu si d'BO fir der Beryl Koltz hire Kuerzfilm Starfly geschriwwen, deen um Festival international du court-métrage de Clermont-Ferrand de Präis fir déi bescht Musek krut."Biographie" op andredziezuk.com (gekuckt 07.11.2015).

Zënterhier schreift den André Dziezuk, ufanks zum Deel zesumme mam Marc Mergen, d'Musek vun enger ganzer Rëtsch Filmer, vun deenen déi meescht zu Lëtzebuerg koproduzéiert goufen."Filmographie" op andredziezuk.com (gekuckt 07.11.2015).

2012 gouf hie mam Lëtzebuerger Filmpräis fir déi bescht kënschtleresch Realisatioun (ex aequo mam Maisy Hausemer a Paul Scheuer) ausgezeechent.

Bei der 7. Editioun vum Lëtzebuerger Filmpräis war hien an der Kategorie "Bescht kënschtleresch Kontributioun" gläich véier Mol nominéiert, an dat fir seng Musek fir d'Filmer Eng nei Zäit, Oorlogsgeheimen, Black Harvest a Colonia.cineuropa.org: Luxembourg's D'Filmakademie unveils nominations for its biennial awards (16. Dezember 2015)

2021, beim 9. Lëtzebuerger Filmpräis, krut hien de Präis fir déi bescht Musek fir Tel Aviv on Fire. 2023, bei deem dono, war et seng Musek fir Icare, déi em dee Präis abruecht huet.

 Filmographie 
 Spillfimer 

 1999: Une liaison pornographique vum Frédéric Fonteyne (zesumme mam Marc Mergen)
 2008-2009: Maternelle vum Philippe Blasband
 2009: Nous Trois vum Renaud Bertrand (zesumme mam Marc Mergen)
 2009 La dernière fugue vun der Léa Pool (zesumme mam Marc Mergen)
 2010 Illégal vum Olivier Masset-Depasse (zesumme mam Marc Mergen)
 2010: Avant l'aube vum Raphaël Jacoulot
 2011: Hot Hot Hot vun der Beryl Koltz
 2011: Valparaiso vum Jean-Christophe Delpias zesumme (mam Marc Mergen)
 2011: La vie d'une autre vun der Sylvie Testud
 2012: J'enrage de son absence vun der Sandrine Bonnaire
 2012: La traversée vum Jérôme Cornuau
 2013: Avant l'hiver vum Philippe Claudel
 2014: Divin Enfant vum Olivier Doran
 2014: Wiplala vum Tim Oliehoek
 2014: Oorlogsgeheimen vum Dennis Bots
 2015: Disparue en hiver vum Christophe Lamotte
 2015: Coup de chaud vum Raphaël Jacoulot
 2015: Eng nei Zäit vum Christophe Wagner 
 2015: Colonia vum Florian Gallenberger
 2016: Egon Schiele:Tod und Mädchen vum Dieter Berner
 2017: Een echte Vermeer vum Rudolf van den Berg
 2017: Storm 
 2018: Fritzi (Animatiounsfilm) vum Ralf Kukula a Matthias Bruhn 
 2018: Invisible Sue vum Markus Dietrich 
 2018: Tel Aviv on Fire vum Sameh Zoabi 

Kuerzfilmer
 2005: Starfly vun der Beryl Koltz (zersumme mam Marc Mergen)
 2008-2009 Rose et Violet vum Claude Grosch a Luc Otter (zesumme mam Marc Mergen)
2011 Le père, le fils... et Anna vun der Myriam Muller
2012 Antoine vum Cyrus Neshvad
2013: Serena vum Eric Lamhene
2013: Emilie vum Olivier Pesch
2013 Le chagrin des ogresses vun der Myriam Muller
2015 À quoi bon? vum Thierry Faber

Documentairen
 2004 René Deltgen - Der sanfte Rebell vum Michael Wenk
 2004 Heim ins Reich vum Claude Lahr (zesumme mam Marc Mergen)
 2006 Les maîtres du vent vum Claude Lahr (zesumme mam Marc Mergen)
 2007: Diddeleng - 100 Joer, 100 Gesiichter vun der Beryl Koltz a vum Armand Strainchamps (zesumme mam Marc Mergen)
 2011: The Road Uphill vum Jean-Louis Schuller
 2011 Germaine Damar - Der tanzende Stern vum Michael Wenk
 2013: Sleepless Djigit vum Marc Recchia a Christophe Rolin
 2015: Black Harvest vum Sean Clark a Jean-Louis Schuller

Kategorie:Gebuer 1966
Kategorie:Franséisch Komponisten
Kategorie:Franséisch Filmmusekkomponisten
Kategorie:Lëtzebuerger Filmpräis
Kategorie:Lycéesprofesseren